stanford-oval/wikipedia huggingface dataset:
טי-פיין
ביוגרפיה > 2010 - 2011: RevolveR

ביוני 2010 אישר טי-פיין על הכרזת אלבומו הרביעי ששמו "RevolveR". בזמן השלמת האלבום, טי-פיין שיתף פעולה בסינגלים מגוונים לצד פיטבול בלהיט "Hey Baby (Drop It To The Floor)" וכן עם די ג'יי חאלד, ליל ויין, ריק רוס, ויז קאליפה ועוד.
ב-22 במרץ 2011 מתוכנן ליציאה הסינגל הבא מתוך אלבומו הרביעי, "Best Love Song" בו כריס בראון שוב משתף פעולה עם טי-פיין.
ב-6 בדצמבר 2011 הוציא טי-פיין את אלבומו הרביעי RevolveR, האלבום כולל 14 רצועות ביניהם הלהיטים: Best Love Song עם כריס בראון, O'clock 5 עם לילי אלן ויז קאליפה ו-Turn of the lights on עם ני-יו.
ביוגרפיה > 2013 - הווה: OBLiViON

לאחר ההצלחה המסחררת של טי-פיין ודיפרסיה שנכנס בעקבותיה, טי-פיין לקח הפסקה מעולם המוזיקה כדי להיות עם משפחתו, שנתיים לאחר מכן, בשנת 2013 טי-פיין חזר לעולם המוזיקה והוציא סינגל שנקרא "(Up-Down (Do This All Day" שבו הוא מארח את הראפר B.o.B ובהפקה של אחד מגדולי המפיקים בעולם ההיפ-הופ "DJ Mustard" שהפך עם התקופה ללהיט במועדונים והשיר נבחר במקום ה-62 ברשימת הדירוגים של הבילבורד.
ב-1 באפריל 2013 טי-פיין ציין שהוא קם מן העפר, בתהליך עצמו הוא גזר את הרסטות שציינו את הפופולריות שלו, והכריז על אלבומו החמישי "Stoicville: The Phoenix" שעתיד לצאת במהלך שנת 2015.
ב-21 ביולי 2014 הוציא טי-פיין את הסינגל השני שלו שנקרא "Drankin' Patna" שעלול להיכלל באלבומו החמישי. השיר יצא כמה חודשים לפניכן להורדה דיגיטלית באינטרנט אך בתאריך זה הוכרז כסינגל שני הרשמי של האלבום, הסינגל מכהן כסגנו של השיר "Buy U a Drank" שיצא ב-2007 שהיה אז אחד הלהיטים הגדולים באותה תקופה.
ב-4 בנובמבר 2014 החליט טי-פיין להוציא אלבום של כל הלהיטים שלו מהעבר, האלבום כולל 13 רצועות של הלהיטים הגדולים של טי-פיין, כמו כן שבוע לפניכן טי-פיין ניפץ מיתוס של הרבה שלא האמינו שהוא אכן יכול לשיר ללא האוטו-טיון, באירוע שנקרא "NPR Music" שבו מארחים אומנים כדי לשיר בלייב ללא כל שימוש באלקטרוניקה, טי-פיין שר שלושה שירים ללא האפקט ותוך שבוע הדבר הפך לוויראלי והגיע ל-5 מיליון צפיות ביוטיוב.
ב-6 בנובמבר 2014 הוציא טי-פיין סינגל נוסף שנקרא "Stoicville" הסינגל הוא בעצם השיר הראשון ברצועת השירים באלבום החדש שלו, שיר באורך 6 דקות שבו פיין מספר על כל הדרך שהוא עבר מאז הילדות ועד לעליות והנפילות שלו בקריירה, פיין שר ללא האוטו-טיון.
ב-8 ביוני 2015 הוציא טי-פיין את הסינגל הראשון מתוך אלבומו החמישי "Stoicville" הנקרא "Make That Sh*t Work" שבו הוא מארח את זוכה פרס האוסקר ג'וסי ג'יי ובהפקה של "DJ Mustard"
ב-30 בספטמבר טי-פיין הכריז על תאריך הוצאתו של האלבום החמישי שלו "Stoicville:The Phoenix" העתיד לצאת ב-11 בדצמבר 2015.
ב-12 בנובמבר 2016 לאחר שהלייבל החליט לדחות פעם נוספת את הוצאת אלבומו החמישי "Stoicville:The Phoenix", מוציא טי-פיין סינגל נוסף בשם "Officialy Yours" שאותו הציג בהופעתו השנייה "NPR Music".
ב-17 בנובמבר 2017 לאחר מספר עיקובים טי-פיין מוציא את אלבום המוזיקלי הרביעי שלו, OBLiViON.
ב-2019 החל להשתתף בעונה הראשונה של תוכנית המציאות האמריקאית "הזמר במסכה" בתור ה"מפלצת" וזכה במקום הראשון.
חיים אישיים > משפחה

טי-פיין נישא לאשתו אמבר בשנת 2003, לזוג יש שלושה ילדים, ביתו ליריק ושני בניו מיוזיק וקיידנז קודה, פיין ומשפחתו מתגוררים כיום באטלנטה שבמדינת ג'ורג'יה - ארצות הברית.
חיים אישיים > אפליקציית I am T-Pain

ב-24 בספטמבר 2009 טי-פיין הוציא אפליקציה לאייפון שנקראת "I Am T-Pain" (תרגום: אני טי-פיין), בשיתוף פעולה עם יוצר חברת "Smule", האפליקציה מאפשרת להשתמש בסגנון שפיין משתמש בשיריו האוטו-טיון, כאפליקציית קריוקי. בהמשך פיתח גם מיקרופון קריוקי שעושה את אותה פעולה.
חיים אישיים > סכסוך עם ג'יי זי

ב-5 ביוני 2009 ג'יי זי הוציא שיר שנקרא "(D.O.A (Death of auto-tune" [בתרגום פשוט: מוות לאוטו-טיון] שהיה שיר גדול באותה תקופה, כמו כן טי-פיין כתגובה לא קיבל את זה כבשורה טובה, בנוסף לכך גינה את המעשה בתקשורת שאכן מדובר בפגיעה בו וביצירה שלו, ג'יי זי בתגובה התעלם מהנושא בראיונות שניהל על המקרה, לפי אותם תגובות של טי-פיין יש האומרים שבעקבות מעשה זה, הקריירה שלו דעכה מכיוון שתגובת הקהל למקרה פנתה אצבע מאשימה לטי-פיין, אך פיין הספיק להבין זאת במהרה והוציא שיר שבו הוא מבקש סליחה מג'יי זי ושהוא אכן הבין את הטעות שעשה והשיר נקרא "More Careful" קאבר מוחלט לשיר של דרייק וטריי סונגז "Successfull", יומיים לאחר מכן טי-פיין הפתיע את הקהל ואת ג'יי זי כשעלה לבצע איתו את השיר בהופעה חיה. שנה לאחר מכן ג'יי זי וטי-פיין ניהלו שיחה באירוע הפרסי גראמי שבו טי-פיין זכה באותו ערב על הביצוע הקבוצתי הטוב ביותר יחד עם ג'יימי פוקס בשיר "Blame It", ושניהם סיימו את הסכסוך ביניהם.
חיים אישיים > סכסוך עם הראפר פיוצ'ר

בשנת 2013 השנה בה הראפר פיוצ'ר נכנס לתודעה של עולם ההיפ-הופ והשימוש העז שלו באוטו-טיון, ובעקבות זאת קיבל את הכינוי "הטי-פיין החדש", פיין באחד הראיונות אמר שהוא מאוד אוהב את הרעיון שפיוצ'ר משתמש באוטו-טיון ושהוא מוכשר ועם זאת אינו יודע להשתמש בתוכנה כראוי. אירוע זה לא התפתח תחילה לסכסוך, עד שיום אחד פיין היה במועדון לילה וניגש אליו בחור שטען שהוא אחיו של פיוצ'ר, השניים בילו את כל הערב במתחם הVIP עד שלבסוף פיין אמר לו שהוא ממש רוצה לעשות שיר עם פיוצ'ר, בתגובה האדם שטען להיות אחיו של פיוצ'ר טען שפיוצקר לעולם לא יבצע שיר עם טי-פיין. בשנים שלאחר מכן, לא היה ניסיון פיוס בין השניים בראיונות, ושניהם טענו כי הם לא מעוניינים לריב אחד עם השני. אך בראיון ב־MTV פיוצ'ר אמר ש"עד שנאמרו כל התגובות הללו של פיין הוא מאוד כיבד אותו, ועכשיו הוא פשוט רוצה להתרחק מהסיטואציה".
דיסקוגרפיה

2005: Rappa Ternt Sanga
2007: Epiphany
2008: Thr33 Ringz
2011: Revolver
2017: OBLiViON
2019: 1UP
פילמוגרפיה

2010: כרטיס לוטו
2015: מהיר ועצבני 7
2019: הזמר במסכה 1
טי-פיין, 2007
הצוות של טי-פיין בהופעה של ג'נרל מוטורס פלייס בוונקובר, 2007
רושטי

| --- | --- |

 
 מאכלים
 סוג:  תוספת (מנה), מנה על בסיס תפוח אדמה, pancake 
 מוצא:  שווייץ 
 מרכיבים עיקריים:  תפוח אדמה 
 
רוֹשְׁטִי או רֶשְׁטִי (בגרמנית: Rösti, בגרמנית שווייצרית: Röschti) הוא מאכל העשוי תפוחי אדמה בצורת לביבה שטוחה ועגולה. מאכל זה נחשב למאכל הלאומי של האזורים דוברי הגרמנית בשווייץ. מאכל זה היה בעבר מאכל שנאכל לארוחת בוקר בקנטון ברן, אולם כיום המאכל נאכל בכל רחבי שווייץ ובכל שעות היום.
מאכל זה מורכב מתפוחי אדמה מגוררים ומטוגנים עם חמאה, שומן או שמן. יש המוסיפים למאכל בשר חזיר, בצלים או גבינה. תפוחי האדמה מטוגנים או נאפים בצורה חלקית ("אל דנטה"), והרשטי מוגש עם רוטב של צלי או עם גבינה.
ראו גם

האש בראון
לביבה
טוץ'
קטאן (סדרת משחקים)

קטאן היא סדרת משחקי קופסה, שתכנן ויצר קלאוס טויבר בשיתוף עם בנו בנג'מין (בנימין).
המשחק הראשון בסדרה, "המתיישבים של קטאן", יצא לראשונה בגרמניה ב-1995 והופץ ברחבי אירופה, ארצות הברית ומדינות אחרות. טויבר החליט ברבות השנים ליצור הרחבות שיתנו מענה לרצונות השחקנים וישפרו את המשחק מבחינות מסוימות.
ההרחבה הראשונה שיצאה למשחק היא "קטאן: יורדי הים", שיצאה לשוק בשנת 1997 בגרמניה, ומשם הופצה ברחבי העולם. אחריה יצאו לשוק גם הרחבת ערים ואבירים שבה ניתן עומק משחקי נוסף למשחק, הרחבת סוחרים וברברים, שהכילה גרסאות מיוחדות של משחק הבסיס. והרחבת מגלי ארצות ופיראטים. הרחבות אלו הן ההרחבות היחידות שתורגמו לעברית. במהלך השנים פותחו גם גרסאות עצמאיות למשחק. בשונה מההרחבות, הגרסאות לא היו תלויות במשחק הבסיס, וניתן היה לשחק בהן בלעדיו. גרסאות אלו נחשבות כפריטי אספנות.
בשונה מהמשחק הרגיל, לכל גרסה יש נושא מיוחד שמותאם לקהל שחקנים ייחודי: "קטאן: משמר הלילה" מותאמת לחובבי סדרת "משחקי הכס"; "קטאן: עליית שבט האינקה", מותאמת לחובבי תרבות האינקה ולמעריצי אלפקות; ו"קטאן ג'וניור" מותאם לקהל שחקנים בגילאים צעירים יותר וכו'. למשחק יצאו גם תרחישים וגרסאות מיוחדות, אשר רובם הרחבות לגרסאות עצמאיות של המשחק, וחלק נוסף מהם הוא מיני-הרחבות (הרחבה קטנה להרחבה גדולה של המשחק). חלק אחר מהתרחישים ומהגרסאות המיוחדות הן מפות ייחודיות של חבלי ארץ המבוססים על מדינות אמיתיות.
הרחבות > הרחבות שתורגמו לעברית > קטאן: יורדי הים

ההרחבה יצאה לראשונה בגרמניה בשנת 1997 והייתה להרחבה הראשונה של המשחק. ההרחבה מורכבת משמונה תרחישים שלכל אחד מהם חוקים שונים. בהרחבה זו גדל לוח המשחק, וניתנת אפשרות לבנות ספינות בנתיבים ימיים, ומתווסף למשחק משאב חדש - זהב.
הרחבות > הרחבות שתורגמו לעברית > קטאן: ערים ואבירים

ההרחבה יצאה לראשונה בגרמניה ב-1998 והייתה ההרחבה השנייה שהופצה ברחבי אירופה, ארצות הברית ומדינות אחרות, אחרי קטאן: יורדי הים. בשנת 2013 תורגמה ההרחבה לעברית על ידי חברת "הקוביה". בהרחבה זו ניתן דגש על פיתוח ערים למטרופולין, על הגנה מפני הברברים באמצעות אבירים, על קלפי פיתוח ועל ביצור הערים. כמו כן, מתווספים למשחק שלושה סוגי סחורות ואפשרויות בנייה נוספות. על פי טויבר, הרחבה זו נותנת עומק נוסף למשחק.
הרחבות > הרחבות שתורגמו לעברית > קטאן: סוחרים וברברים

ההרחבה יצאה לראשונה בגרמניה ב-2007 והייתה להרחבה השלישית של המשחק, אחרי ערים ואבירים ויורדי הים. ההרחבה מורכבת מחמישה תרחישים וארבע גרסאות של משחק הבסיס הניתנים לשילוב זה עם זה ועם הרחבת יורדי הים ועם קטעים מסוימים מההרחבות ערים ואבירים ומגלי ארצות ופיראטים. מפתח המשחק קלאוס טויבר הגדיר את הרחבה זו כ"גרסאות למשחק הבסיסי" המציעה בתרחישים האחרונים שלה עומק משחקי. כדי לשחק בהרחבה יש צורך במשחק הבסיס, המתיישבים של קטאן.
הרחבות > הרחבות שתורגמו לעברית > קטאן: מגלי ארצות ופיראטים

קטאן: מגלי ארצות ופיראטים שוחררה לקהל בשנת 2013, וכללה בתוכה חמישה תרחישים ושלוש משימות המבוססות על חקר אדמות חדשות ונלחמים בשודדי ים. חלק מהתרחישים עושים שימוש במשימות ואילו אחרים לא עושים זאת. התרחישים הכלולים הם "Land Ho", "כיסאות פיראטים", "Fish for Catan", "תבלינים לקטאן" ו- "Explorers & Pirates". הרחבה זו משלבת בתוכה אלמנטים שמזכירים את הרחבת יורדי הים ואת הרחבת סוחרים וברברים.
הרחבות > הרחבות שלא תורגמו לעברית > קטאן: חברים-אויבים (Frenemies of Catan)

בהרחבה "קטאן: חברים-אויבים" התנהגות אלטרואיסטית כמו מתן משאבים, חיבור בין דרכי שחקנים מרובות, ניטרול השודד ופעולות ידידותיות נוספות מתוגמלות באסימונים שיכולים לשמש לקניית משאבים, לקניית קלפי פיתוח, לקבלת תנאי מסחר טובים יותר ואף לקבלת נקודות ניצחון.
גרסאות עצמאיות שתורגמו לעברית > קטאן: עליית שבט האינקה

המשחק הופץ לראשונה בסתיו 2018 והיה למשחק העצמאי השני המופץ בסדרת המשחקים. בשנת 2019 תורגמה הגרסה לעברית על ידי חברת "הקוביה". במשחק זה מתחלפים חלק מהמשאבים: הלבנה מתחלפת באבן, והחיטה - בתפוח אדמה ומתווספות שלוש "סחורות": נוצות, עלי קוקה ודגים. החידוש המרכזי בגרסה זו הוא "השבטים": לכל שבט יעד פיתוח שאותו עליו להשיג כדי לעבור לשבט הבא. כששבט מתחלף, הדרכים שלו נעלמות ועל היישובים והערים שלו מניחים סבך. כשהשחקן משיג את יעד הפיתוח של השבט השלישי הוא מנצח.
גרסאות עצמאיות שתורגמו לעברית > קטאן: משמר הלילה

גרסה עצמאית המבוססת בחלקה על סדרת "משחקי הכס" ועל סדרת הספרים "שיר של אש וקרח". כמו בסדרת הספרים, מופיעה חומה שמפרידה בין "ההלכים הלבנים" לדרום היבשת, ועליה שומר משמר הלילה.
גרסאות עצמאיות שתורגמו לעברית > קטאן: גיבורי החלל

גרסה עצמאית של המשחק המדמה מסע בחלל, שהשחקנים צריכים לנוט את החלליות שלהם אל נקודות ישוב כדי להשיג משאבים ולפתח קשרים דיפלומטיים עם חייזרים.
תרחישים וגרסאות מיוחדות שלא תורגמו לעברית > קטאן: אגדת הכובשים

תרחיש מיוחד של הרחבת ערים ואבירים (מיני-הרחבה). בתרחיש זה מתווספים למשחק אזורים חדשים, והדרך שבה הברברים מתקדמים לקטאן משתנה. כמו כן, מתווספת למשחק קובייה נוספת.
תרחישים וגרסאות מיוחדות שלא תורגמו לעברית > Helpers of Catan

תרחיש מיוחד של הרחבת ערים ואבירים (מיני-הרחבה). בתרחיש זה מתווספים למשחק קלפי תמיכה, שעוזרים לך להתקדם במשחק. על מנת להשיג אותם יש לשפר את הערים שלך.
הערות שוליים

↑  כך נכתב בחוברת החוקים של הרחבת סוחרים וברברים
↑  כך נכתב על גבי גב האריזה
↑  Seafarers, CATAN (באנגלית)
↑  כך כתב טויבר בחוברת החוקים של ההרחבה קטאן: סוחרים וברברים
↑  אתר המשחק
↑  כך הגדיר טויבר את ההרחבה בחוברת החוקים שלה
↑  "Catan: Explorers & Pirates". 2012-12-28. אורכב מ-המקור ב-19 בינואר 2013. נבדק ב-2019-12-29. {{cite web}}:  (עזרה)
↑  "Catan: Frenemies Of Catan". 2012-11-11. אורכב מ-המקור ב-2013-01-19. נבדק ב-2012-11-11.
| קטאן (סדרת משחקים) |
| --- | --- | --- |
| משחק הבסיס | המתיישבים של קטאן |  |
| הרחבות המשחק | קטאן: ערים ואבירים • קטאן: סוחרים וברברים • קטאן: יורדי הים • קטאן: מגלי ארצות ופיראטים • (הרחבות קטאן נוספות) |  |
| גרסאות עצמאיות | קטאן: עליית שבט האינקה • קטאן ג'וניור • קטאן: גיבורי החלל • קטאן: משמר הלילה |  |
| יוצרים ומפתחים | קלאוס טויבר • בנג'מין טויבר |  |
בקופסה הכחולה (מימין למעלה) - המתיישבים של קטאן: ערים ואבירים, בקופסה הסגולה (מימין למטה) - קטאן: סוחרים וברברים, בקופסה האדומה (משמאל למעלה) – המשחק הבסיסי, בקופסה הכחולה (משמאל למטה) - קטאן: יורדי הים
תרחיש מספר 1 בהרחבת יורדי הים
הרחבת ערים ואבירים
קטאן - תרחיש הקרוואנים
24 בדצמבר

24 בדצמבר הוא היום ה־358 בשנה (359 בשנה מעוברת). עד לסיום השנה, נשארו עוד 7 ימים.
אירועים היסטוריים ביום זה

1144 – הסתיים המצור על אדסה ורוזנות אדסה הצלבנית נפלה בידי עמאד א-דין זנגי
1165 – ויליאם הראשון מוכתר להיות מלך סקוטלנד
1294 – בוניפקיוס השמיני נבחר לאפיפיור
1500 – הפורטוגלים מגיעים לראשונה לקוצ'ין, שבה יחזיקו עד 1663
1715 – שוודיה כובשת את נורווגיה
1726 – ייסוד מונטווידאו
1777 – ג'יימס קוק מגלה את אי חג המולד, קיריטימטי
1814 – מסתיימת מלחמת 1812 בין ארצות הברית לבריטניה
1851 – שרפה בספריית הקונגרס מאכלת שני שלישים מהספרים, ובהם מרבית ספרייתו של תומאס ג'פרסון
1865 – נוסד הקו קלוקס קלאן
1914 – מלחמת העולם הראשונה: הפסקת האש של חג המולד
1914 – הטורקים סוגרים את כל העיתונים בשפה העברית
1929 – האגף המערבי של הבית הלבן נהרס בשרפה
1941 – הצבא היפני כובש את העיר קוצ'ינג שבסרוואק
1941 – הבריטים כובשים את בנגאזי
1942 – ז'אן פרנסואה דרלאן נרצח על ידי פטריוט צרפתי אנטי-פשיסטי
1943 – הוקמה המשטרה הפדרלית של ארגנטינה
1944 – מלחמת העולם השנייה – הצבא האדום מטיל מצור על בודפשט
1946 – כינון הרפובליקה הרביעית של צרפת
1951 – לוב זוכה בעצמאות מאיטליה
1951 – מסתיים מרד הימאים בישראל, ששיתק את המסחר הימי למשך 43 ימים
1952 – דוד בן-גוריון מציג את ממשלת ישראל הרביעית בפני הכנסת
1958 – הנחת אבן הפינה לגשר האמריקות
1966 – במסגרת תוכנית לונה הסובייטית, לונה 13 נוחתת בהצלחה באוקיינוס הסערות והופכת לחללית השלישית שנוחתת בהצלחה על הירח
1968 – במסגרת משימת אפולו 8, החללית המאוישת הראשונה להקיף את הירח, אסטרונאוט ויליאם אנדרס מצלם את התמונה זריחת הארץ, הנחשבת בתור "התצלום הסביבתי המשפיע ביותר שצולם"
1971 – 91 הרוגים בהתרסקות מטוס נוסעים בפרו כתוצאה מפגיעת ברק. הניצולה היחידה היא יוליאנה קפקה
1980 – כינוס הייסוד של מועצת יש"ע בגוש עציון
2003 – הכנסת מאשרת את פירוק משרד הדתות
נולדו

3 לפנה"ס – גלבה, קיסר רומי (נרצח ב-69)
1166 – ג'ון, מלך אנגליה (נפטר ב-1216)
1491 – איגנטיוס מלויולה, מייסד מסדר הישועים (נפטר ב-1556)
1597 – אונורה השני, נסיך מונקו (נפטר ב-1662)
1798 – אדם מיצקביץ', סופר ומשורר פולני (נפטר ב-1855)
1818 – ג'יימס פרסקוט ג'ול, פיזיקאי אנגלי, מנסח חוק שימור האנרגיה (נפטר ב-1889)
1822 – מת'יו ארנולד, משורר אנגלי (נפטר ב-1888)
1837 – אליזבת, נסיכת בוואריה, קיסרית אוסטריה ומלכת הונגריה (נרצחה ב-1898)
1837 – קוזימה וגנר, מלחינה, סופרת ובמאית (נפטרה ב-1930)
1845 – גאורגיוס הראשון, מלך יוון (נרצח ב-1913)
1868 – קנטרו סוזוקי, ראש ממשלת יפן (נפטר ב-1948)
1868 – עמנואל לסקר, אלוף העולם בשחמט (נפטר ב-1941)
1881 – חואן רמון חימנס, סופר ומשורר ספרדי, חתן פרס נובל לספרות (נפטר ב-1958)
1886 – מייקל קורטיז, במאי קולנוע אמריקאי ממוצא הונגרי (נפטר ב-1962)
1905 – הווארד יוז, טייס ומפיק קולנוע אמריקאי (נפטר ב-1976)
1906 – פרנץ וקסמן, מנצח ומלחין פסקולים יהודי-אמריקאי (נפטר ב-1967)
1919 – פייר סולאז', צייר, חרט ופסל צרפתי (נפטר ב-2022)
1922 – אווה גרדנר, שחקנית קולנוע אמריקאית (נפטרה ב-1990)
1924 – יעקב עשהאל, נגד משמעת בצה"ל, נודע בכינויו "הסוס הלבן" (נפטר ב-2012)
1924 – אטאל ביהארי ואג'פאיי, ראש ממשלת הודו העשירי, הראשון מטעם מפלגת העם ההודית (נפטר ב-2018)
1924 – יעקב מנצור, פרופסור בחוג ללשון עברית באוניברסיטת חיפה (נפטר ב-2020)
1924 – אורה הרצוג, אשת ציבור ופעילה חברתית ישראלית, רעיית הנשיא השישי של מדינת ישראל חיים הרצוג (נפטרה ב-2022)
1925 – יפה ירקוני, זמרת ישראלית (נפטרה ב-2012)
1927 – מרי היגינס קלארק, סופרת אמריקאית (נפטרה ב-2020)
1931 – מאוריציו קאגל, מלחין יהודי ארגנטינאי-גרמני (נפטר ב-2008)
1932 – גאולה גיל, זמרת ישראלית
1936 – עדה כרמי-מלמד, אדריכלית ישראלית, כלת פרס ישראל לאדריכלות לשנת ה'תשס"ז
1937 – גברי לוי, רקדן וכוריאוגרף (נפטר ב-2018)
1939 – הרטי לוויטס, מהפכן ופוליטיקאי ניקרגואני (נפטר ב-2006)
1939 – אביהו בן-נון, המפקד ה-11 של חיל האוויר
1942 – יוסי וירז'נסקי, שחקן ישראלי (נפטר ב-2020)
1943 – טריה הלונן, נשיאת פינלנד
1945 – אבה גינדין, כדורגלן פיני-ישראלי
1946 – שמואל רשף, קצין תותחנים ראשי ה-13 בצה"ל ואיש עסקים ישראלי (נפטר ב-2010)
1946 – אורי ברבש, במאי קולנוע ובמאי טלוויזיה ישראלי
1947 – מיגל אנחל גונסאלס סוארס, כדורגלן ספרדי ששיחק בעמדת השוער (נפטר ב-2024)
1950 – זוהיר בהלול, פוליטיקאי ערבי-ישראלי, עיתונאי ושדרן ספורט
1951 – רונית אופיר, זמרת ישראלית
1952 – שרי צוריאל, שחקנית וזמרת ישראלית
1955 – סקוט פישר, מטפס הרים אמריקאי (נפטר ב-1996)
1957 – חאמיד כרזאי, נשיא אפגניסטן
1957 – קלמן בר, הרב הראשי האשכנזי לישראל
1957 – דני רובס, זמר ישראלי
1964 – חנוך רעים, מחזאי, במאי ושחקן ישראלי
1964 – עלמה גניהר, סופרת, תסריטאית ומחזאית ישראלית
1969 – ירון ארזי, תסריטאי, במאי, עורך תסריט ויוצר טלוויזיה ישראלי
1971 – ריקי מרטין, זמר פורטוריקני
1971 – דידי ארז, זמר-יוצר ומלחין מוזיקה למחול, תיאטרון, סרטים וסדרות טלוויזיה
1977 – דרור גלוברמן, עיתונאי, מוזיקאי ומנחה טלוויזיה ישראלי
1980 – סטפן אפיה, כדורגלן נבחרת גאנה
1981 – אלמה מושונוב, זמרת אופרה ישראלית
1981 – דימה בילאן, זמר ושחקן רוסי. זוכה אירוויזיון 2008 כנציג רוסיה
1984 – וולאס ספירמון, אצן אמריקני
1991 – לואי טומלינסון, חבר להקת וואן דיירקשן
1993 – דניאל מורשת, שחקן ומדבב ישראלי
נפטרו

1453 – ג'ון דאנסטפל, מלחין אנגלי (נולד ב-1390)
1524 – ואסקו דה גאמה, מגלה ארצות פורטוגזי (נולד ב-1469)
1863 – ויליאם מייקפיס תאקרי, סופר אנגלי (נולד ב-1811)
1869 – אדווין סטנטון, התובע הכללי ומזכיר המלחמה של ארצות הברית (נולד ב-1814)
1935 – אלבן ברג, מלחין אוסטרי (נולד ב-1885)
1942 – ז'אן פרנסואה דרלאן, מפקד ימי צרפתי, מראשי צרפת של וישי, אשר שינה לאחר מכן את טעמו והצטרף לבעלות הברית במלחמת העולם השנייה (נולד ב-1881)
1980 – קרל דניץ, מפקד צי הצוללות הגרמני במלחמת העולם השנייה ויורשו של אדולף היטלר כשליט גרמניה הנאצית לתקופה קצרה בשנת 1945 (נולד ב-1891)
1992 – פייר קוליפור, צייר בלגי ויוצר הדרדסים (נולד ב-1928)
1994 – יהושע גולדברג, רב, קפטן בצי ארצות הברית, ומעוטר אות לגיון ההצטיינות (נולד ב-1896)
1995 – אהרן בקר, חבר הכנסת מטעם המערך ומזכ"ל ההסתדרות (נולד ב-1905)
1999 – שאול זיו, קצין בדרגת סגן-אלוף בצה"ל, מפקד שייטת 13 (נולד ב-1937)
2005 – ג'ורג' גרבנר, תאורטיקן בתחום התקשורת (נולד ב-1919)
2006 – אורי דן, סופר ועיתונאי ישראלי (נולד ב-1935)
2006 – יעקב בסר, משורר ישראלי, מייסד ועורך עיתון 77 (נולד ב-1934)
2008 – הרולד פינטר, מחזאי, במאי קולנוע ובמאי תיאטרון יהודי בריטי (נולד ב-1930)
2012 – ג'ק קלוגמן, שחקן טלוויזיה, קולנוע ותיאטרון אמריקאי יהודי (נולד ב-1922)
2016 – ריצ'רד אדמס, סופר, כותב הספר גבעת ווטרשיפ (נולד ב-1920)
2019 – אדריין בותיה, פעיל תנועת ההתנגדות הצרפתית וחסיד אומות העולם מצרפת (נולד ב-1922)
2020 – עברי גיטליס, כנר ישראלי-צרפתי (נולד ב-1922)
2020 – יהודה הרצל הנקין, פוסק הלכה שהשתייך לציונות הדתית מירושלים, מחבר ספרי התשובות "בני בנים" (נולד ב-1945)
2023 – דוד ליבאי, משפטן ופוליטיקאי ישראלי (נולד ב-1934)
חגים ואירועים החלים ביום זה

ערב חג המולד הנוצרי
קוביאסוקוויק, ראש השנה האינואיטי
ניטל
23 בדצמבר – 25 בדצמבר
דצמבר
לוח אירועים שנתי
זריחת הארץ, כפי שצולמה על ידי אפולו 8
גלבה
ג'ון מלך אנגליה
הווארד יוז
ואסקו דה גאמה
קרל דניץ
עלי בייבי

| --- | --- |

 
 מאכלים
 סוג:  סלט 
 אזור מוצא:  פרובאנס
 מוצא:  צרפת 
 מרכיבים עיקריים:  תמכה, תרד, רגלת הגינה, עולש, עולש (אנדיב), corn salad, בן-חרדל מצוי, חסה, radicchio 
 
עֲלֵי בֶּיְבִּי (על פי האקדמיה ללשון העברית: עַלְעַלִּים) הוא השם המסחרי שניתן לתערובת של עלי מאכל צעירים, המכילים בדרך כלל עלי רוקט (ארוגולה), גרגיר הנחלים, מיזונה, סלק עלים אדום או תרד. מקורו במחוז פרובאנס בצרפת, הרעיון של עלי בייבי מושרש עמוק במסורת הקולינרית הפרובנסלית. הוא מגלם את המהות של רעננות וגיוון, ומציע פלטת טעמים ומרקמים ניואנסים לסלטים. המונח עצמו, שנגזר מהדיאלקט הפרובנסלי, מקפל את הרעיון של תערובת יסודית, תוך שימת דגש על המגוון המהותי של התערובת.
עלי בייבי החלו את דרכם ברחבי ניס, אשר מיוחסים להם ביצירת התערובת הייחודית הזו הרעיון היה כי כל חקלאי יתרום תערובת ייחודית של עלים צעירים טריים שנקטפו לשוקי האיכרים המקומיים, וביח יצרו שילוב ייחודי המשקף את שיטות החקלאות האישיות שלו ואת המגוון הביולוגי העשיר של האזור. מסורת זו של ערבוב ירוקים צעירים לא רק הציגה את מגוון העלים האכילים הזמינים אלא גם סימלה מאמץ משותף להציע את המיטב ממה שכל חווה יכולה לייצר.
לתערובת עלי בייבי טריים יש טעם רענן, ולחלק מהתערובות יש גוון חרדלי פיקנטי. משתמשים בעלי בייבי בעיקר להכנת סלט ירוק, בדרך כלל עם חסה וירקות נוספים. כמו כן, משתמשים בו כמצע לתבשילים שונים, בזמן ההגשה.
גלריה

סלט עלי בייבי
גידול עלי בייבי
סטלה דה פול גורדו, אחד מממציאי עלי הבייבי, בשנת 1924
==קישורים חיצוניים==
מדיה וקבצים בנושא  בוויקישיתוף
ערך זה הוא קצרמרבנושא מזון. אתם מוזמנים לתרום לוויקיפדיה ו.
בא אלי נער

| --- | --- |
 סינגל בביצוע חוה אלברשטיין
 מתוך האלבום מות הפרפר
 יצא לאור:  1968
 שפה:  עברית
 אורך:  1:44
 חברת תקליטים:  CBS ישראל
 כתיבה:  עמיר אנדה
 לחן:  דרורה חבקין
 הפקה:  שמעון כהן
"בא אלי נער" הוא סינגל שהוקלט על ידי הזמרת הישראלית חוה אלברשטיין. את השיר הוציאה בשנת 1968 לאור חברת התקליטים CBS ישראל, כסינגל מתוך אלבומה החמישי של אלברשטיין, "מות הפרפר".
רקע וכתיבה

"בא אלי נער" נכתב והולחן על ידי עמיר אנדה ודרורה חבקין בהתאמה. על הפקתו המוזיקלית היה שמעון כהן אחראי. השיר מתאר מפגשים של הדוברת עם שלושה גברים שונים, שכל אחד מהם מעורר בה תגובה שונה לחלוטין. תחילה מגיע נער צעיר ומטופח, המבקש את ידה, אך היא מסרבת לו בכעס; בהמשך מופיע נער מקסים יותר, שמבקש לאכול איתה ולהפוך אותה לאשתו, אך היא שוב דוחה אותו. אולם כאשר מגיע זקן מכוער שאינו מבקש דבר, היא נמשכת אליו ונותנת לו את לבה מיד.
דרך ניגוד זה בין הצעירים המושכים לזקן המכוער, השיר מציג את החיבור האנושי כעניין חמקמק ולעיתים בלתי צפוי, שבו היופי החיצוני והקסם אינם הגורמים המכריעים. השיר גם מציף את האפשרות שהאהבה האמיתית מתעוררת דווקא במפגשים הלא-צפויים, המבוססים על משהו עמוק יותר מהמשיכה החיצונית.
הצלחה מסחרית

ב-3 בנובמבר 1968 הוצג "בא אלי נער" כמועמד לכניסה למצעד הפזמונים השבועי של גלי צה"ל. בשבוע לאחר מכן דורג במקום העשירי – שיאו במצעד. אולם ב-17 בנובמבר יצא מהדירוג השבועי.
מיקומי שיא

|   ‏‏‏  מצעדים ודירוגים (1968)> מדינה |   ‏‏‏  מצעדים ודירוגים (1968)> מצעד |   ‏‏‏  מצעדים ודירוגים (1968)> מיקום שיא |   ‏‏‏  מצעדים ודירוגים (1968)>  |
| --- | --- | --- | --- |
|  ישראל | גלי צה"ל | 10 |  |
הערות שוליים

↑   חוה אלברשטיין - בא אלי נער, סרטון בערוץ "Chava Alberstein - חוה אלברשטיין", באתר יוטיוב, 4 ביוני 2012
| חוה אלברשטיין |
| --- | --- | --- |
| אלבומי אולפן | "האבן מיר א ניגונדל" • "שירי עם ביידיש" • "בשירים עבריים" • "צעצועיה של אסנת" • "מות הפרפר" • "שירי רחל" • "אנדנדינו" • "מארגאריטקעלעך" • "מירדף" • "משירי ארץ אהבתי" • "לאט, לאט, לאט" • "חוה ועודד בארץ הקסמים" • "לו יהי" • "חוה אלברשטיין והפלטינה" • "כמו צמח בר" • "טיקיליטון" • "צוללת צברית" • "הלילה הוא שירים" • "קרוסלה" • "התבהרות" • "קרוסלה 2" • "קרסולה לחגים" • "מה קרה בארץ מי" • "אני הולכת אליי" • "חוה זינגט יידיש" • "שיר במתנה" • "קולות" • "שירו אחרי" • "נמל בית" • "מהגרים" • "עוד שירים ביידיש" • "הצורך במילה, הצורך בשתיקה" • "לונדון" • "האהבה מאלתרת" • The Man I Love • "מארגאריטקעלעך" • "דירה אחת" • "יונת האהבה" • The Well‏ • Foreign letters • "מוצאי חג" • "קוקוס" • "לעמעלע" • "שביל החלב – שירי ערש" • "טבע האדם" • "ברוך הבא" • "ילדת טבע" • "ואיך אצלך" • "סרנדה" • "בוא המורה" • "ערב אחר" |  |
| מיני-אלבומים | "התגלית החדשה בשירי נחום היימן" • "אין יידישע פאלקס-לידער" • "צעצועיה של אסנת" • "ירושלים של זהב" • "טוביה ושבע בנותיו" • "הבבה ימימה" |  |
| אלבומי אוסף | "להיטי זהב" • "משירי ארץ אהבתי – האוסף הראשון" • "החיטה צומחת שוב – האוסף השני" • "אדבר איתך" • Crazy Flower: A Collection‏ • Yiddish Songs • "תיכף אשוב" • "סיפור אינטימי" • "עץ הכוכבים" • "סיפור חיים – אנתולוגיית שירי משוררים" |  |
| אלבומי הופעה | "בתכנית יחיד – חלק א'" • "בתכנית יחיד – חלק ב'" • "חוה והגיטרה – הופעה חיה בצוותא" • "בהופעה חיה – מבחר שירים מתוך המופע "לונדון"" • "בהופעה" • "חוה שרה ושלומי מנגן – בהופעה (Live)" |  |
| מארזי תקליטורים | "האוסף" • "חוה אלברשטיין שרה לילדים" • "השנים הראשונות" |  |
| חוה אלברשטיין – סינגלים |
| --- | --- | --- |
| שנות ה-60 | "בא אלי נער" |  |
שנות ה-70: 
שנות ה-80: 
שנות ה-90: 
שנות האלפיים: 
2010–2019: 
שנות ה-2020: 
| סינגלים אחרים | "נחל התנינים" • "נשים רוקדות" • "ליידי גודייבה" • "הנביא" • "שיר לאוהבים הנבונים" • "לא ידע איש מי היא" • "נפט" • "אמא אל תהיי עצובה" • "לו ידעת" • "ספינתנו" • "תרגיל בהתעוררות" • "אין לך זכות חנינה בעולם" |  |
| שירים | "רבנו תם" • "מקהלה עליזה" • "פרח הלילך" • "כנרת" • "פנס בודד" • "פרחי זהב" • "מה שיש לי לומר לך" • "ירושלים של זהב" • "מות הפרפר" • "חיוכים" • "כפל" • "בשביל אל הבריכות" • "רק על עצמי" • "בגני נטעתיך" • "עקרה" • "אני" • "זמר נוגה" • "אל ארצי" • "מתי" • "ספר שירי" • "שי" • "הבבמה ימימה" |  |
ברוש (שיר)

| --- | --- |
 סינגל בביצוע אריאל זילבר
 יצא לאור:  1973 
 סוגה:  מוזיקת פופ 
 שפה:  עברית 
 כתיבה:  אהוד מנור 
 לחן:  אריאל זילבר 
 
"ברוש" הוא שיר של אהוד מנור, שהולחן על ידי אריאל זילבר.